Viborger Samler, 1847-08-21
J nogle til Fædrelandet meddeelte bemærkninger fra en Reise i Jylland hedder det blandt Andet om Silkeborg: Er det urimeligt, at Hs. Majestæt skulde ville holde Hoff paa Hald, saa er det vist, at Silkeborg Hovedbygning fortiden indrettes til denne Bestemmelse. Jngen kan fortænke Hs. Majestæt i, at Allerhøistsamme finder dette Sted smukt og kan have Lyst til at dvæle her nogle Sommerdage; det er ogsaa vist, at Hovedbygningen, som den var, var uendelig slet skikket til at være et kongeligt Opholdsted, og at Deres Majestæters Følge, under de tidligere Ophold her, have lidt de allerføleligste Savn paa Beqvemmeligheder. Men mon der alligevel er nogen fornuftig Grund til at anvende, det være nu 10 eller 16,000 Rbd., paa Silkeborgs Jstandsættelse? Det er vist, at Anlæggerne af de silkeborgske Fabriker, Brødrene Drewsen, have andraget paa, tilligemed Gaardens Jorder og Ladebygningerne ogsaa at sættes i Besiddelse af Hovedbygningen, med det Tilbud, at de vilde istandsætte og udvide Samme og indrømme Hs. Majestæt og Følge Bolig der, naar Allerhøistsamme besøgte Stedet. Og hvad er det saa, Hr. Etatsraad Koch, der paa een Gang er Hof sets bygningskyndige Raadgiver og Bygnings=Entrepreneur, og som sikkert maa kunne give Oplysning om de høist vigtige Grunde, der have talt for at anvende en betydelig Sum for at skaffe Hs. Majestæt et Logis paa nogle Dage hver tredie eller fjerde Aar, et Logis, som var tilbudt Hs. Majestæt gratis - har faaet ud af dette gamle Huus for 10 eller 16,000 Rbd., Det er nogle Smaaværelser, der til Nød kunne kaldes Dagligstuer for en borgerlig Familie, det er en Række, ved høilys Dag bælmørke, Qvisteeller, hvor formodentlig Hofbetjentene skulle kukkelure; det er endelig en lille net Bedesal i christiansfeldter Stiil. En Bedesal, Kan Hoffet da ikke opholde sig et Par Dage paa Silkeborg, midt i en yndig Naturs store Gudshuus, uden at skulle sukke og bede inden fire, dertil hvidtede Vegge? – Man gjør Hoffet Uret. Bedesalen indrettes ikke for dets Gudsfrygt, men for den vordende Kjøbstad Silkeborg, og der enten er allerede ansat eller skal ansættes en Capellan pro loco i det Landsogn, hvori Samme skal ligge, til at administrere Bedesalen. Jmidlertid kan der dog siges Noget for, at Bedesalens Anlæg gaaer forud for de Bedendes Ankomst; thi det er ikke usandsynligt, at Silkeborg vil komme til at ligne Rom deri, at dens første Befolkning størstedeels kommer til at bestaae af Landstrygere, og Saadanne kunne naturligviis have godt af, fra det første Øieblik af at vænnes til Gudsfrygt og gode Sæder. Af Alt, hvad jeg saae her - slutter Referenten - glædede kun Naturens Skjønhed og den drewsenske Fabrik mig. Ved Siden af den sidste er alt en ny under Bygning, og Grunden er lagt til en Bolig for Fabrik herren, der aldeles vil stille Kongeboligen i Skygge, uagtet hiin vel neppe kan koste meere at bygge, end denne at indrette; men Brødrene Drewsen have heller ikke Statsraad Koch til Bygmester." – (Af samme Meddelelse seer man fremdeles, at den Commission, bestaaende af Statsr. Ussing, Bygnings=Jnspecteur Friis og Lægen Selmer, som i denne Tid har bereist Jylland med det Hverv, at finde en beqvem Plads til Anlæget af en Daareanstalt, efter Forlydende har fundet en saadan Plads tæt norden for Aarhuus, og staaer nu i Underhandling om dens Erhvervelse.)